บ้านบางค้างคาว ใช้หลักศาสนา ดูแลผู้สูงอายุ แก้ปัญหาสุขภาวะ - Thaihealth.or.th | สำนักงานกองทุนสนับสนุนการสร้างเสริมสุขภาพ (สสส.)
'บ้านบางค้างคาว' ใช้หลักศาสนา ดูแลผู้สูงอายุ แก้ปัญหาสุขภาวะ
'บ้านบางค้างคาว' ใช้หลักศาสนา ดูแลผู้สูงอายุ-แก้ปัญหาสุขภาวะ
นายเสถียร ทิพย์ทอง ผู้ช่วยผู้ใหญ่บ้านบางค้างคาว ต.เขาไม้แก้ว อ.สิเกา จ.ตรัง ผู้รับผิดชอบโครงการสร้างเสริมให้ครอบครัวเกิดความอบอุ่น (การดูแลผู้สูงอายุ) กล่าวว่า บางค้างคาว เป็นหมู่บ้านชุมชนชายทะเลฝั่งอันดามัน มีสภาพเป็นป่าชายเลนสลับกับสวนยางสวนปาล์ม ส่วนใหญ่มีลูกหลานออกไปทำงานนอกชุมชน จึงเกิดปัญหาผู้สูงอายุแยกตัวไปอยู่ตามลำพังโดยไม่มีผู้ดูแล ทำให้เกิดปัญหาทางสุขภาวะ
นายเสถียร บอกว่า ชาวบางค้างคาวจึงร่วมกันจัดกิจกรรมเพื่อดูแลผู้สูงอายุในชุมชนภายใต้โครงการสร้างเสริมให้ครอบครัวเกิดความอบอุ่น (การดูแลผู้สูงอายุ) โดยได้รับการสนับสนุนจาก สำนักสร้างสรรค์โอกาสและนวัตกรรม สำนักงานกองทุนสนับสนุนการสร้างเสริมสุขภาพ (สสส.) ซึ่งหน่วยงานสำคัญที่เป็นผู้ถ่ายทอดความรู้ทางด้านสุขภาพคือ โรงพยาบาลส่งเสริมสุขภาพ ต.บ้านแหลมมะขามและได้ความร่วมมือจากหลายฝ่าย เช่น ศอบต.และปกครองท้องถิ่นหลายระดับ จนมีการจัดกิจกรรมให้ความรู้แก่ผู้สูงอายุในทุกๆ เดือน
"การจัดกิจกรรมด้านสุขภาพที่เชื่อมโยงกับศาสนา ทุกคนจะเข้ามาร่วมได้ง่าย เพราะสอดคล้องกับหลักที่ต้องปฏิบัติอยู่แล้ว ซึ่งการดูแลสุขภาพสอดคล้องกับศาสนา ต้องสะอาดทั้งในบ้าน นอกบ้านและตัวเอง เนื่องจากมุสลิมทุกคนถ้าไม่รักษาความสะอาดจะไม่เป็นที่รักของอัลเลาะห์และจะเป็นโรค เป็นการกล่าวอ้างถึงหลักศาสนาในการดูแลตนเอง รักษาชีวิตและสุขภาพที่อัลเลาะห์มอบให้อย่างดี นอกจากนี้ยังส่งเสริมให้ครอบครัวละหมาดพร้อมกันอย่างน้อยวันละหนึ่งครั้งตามหลักศาสนาเป็นการสร้างเสริมความอบอุ่นในครอบครัวอย่างแท้จริง" ผู้ช่วยผู้ใหญ่บ้านบางค้างคาว กล่าว
ข่าวสร้างสุข, ภาคีบอกข่าว, thaihealth, สร้างสุข, สสส., สาระสุขภาพ, สุขภาพ, สุขภาวะ, บ้านบางค้างคาว, ปัญหาทางสุขภาวะ, สำนักสร้างสรรค์โอกาสและนวัตกรรม, มุสลิม
เสมอภาค ยุทธศาสตร์3ขา พันธุ์พืช แอปพลิเคชั่น เพศสภาพ รัฐสภา เครือข่ายตลาดสีเขียว วิธีการเรียนการสอน Dr.Rebecca Patrick ยาแก้ปวดหัว พญ. อัมพร เบญจพลพิทักษ์ หนี้สิน สมาพันธ์ชมรมวิ่งเพื่อสุขภาพไทย มหกรรมดนตรี ปลอดบุหรี่ อาการเฉียบพลัน ลูกไม่สบาย ลืมเด็ก เสริมสร้างสุขภาพ เคล็ดลับ